MT
20.2.2023
Il-Ġurnal Uffiċjali tal-Unjoni Ewropea
C 63/27
It-tielet aggravju, ibbażat fuq l-allegazzjoni ta’ ksur ta’ nemo tenetur se ipsum accusare tal-appellanti matul l-ispezzjoni tal-4 ta’ Diċembru 2019; Ir-raba’ aggravju, ibbażat fuq l-allegazzjoni ta’ applikazzjoni jew interpretazzjoni skorretta tar-Regolament Nru 883/2013 fir-rigward tal-mekkaniżmu intern ta’ konsulenza u kontroll tal-OLAF u d-dritt tal-appellant li jagħmel ilment; Il-ħames aggravju, ibbażat fuq l-allegazzjoni ta’ nuqqas ta’ motivazzjoni u motivazzjoni kontradittorja fir-rigward tad-dritt għal smigħ tar-rikorrent; Is-sitt aggravju, ibbażat fuq nuqqas ta’ motivazzjoni fir-rigward tal-imparzjalità tad-Direttur Ġenerali tal-OLAF; Is-seba’ aggravju, ibbażat fuq l-allegazzjoni ta’ ksur, u motivazzjoni kontradittorja fir-rigward, tad-drittijiet tad-difiża tal-appellant u b’mod partikolari l-Artikolu 9(1) tar-Regolament Nru 883/2013 fir-rigward tal-kampjunar imwettaq mid-Dwana Kroata fuq talba tal-OLAF.
(1) (2)
Regolament (UE, Euratom) Nru 883/2013 tal-Parlament Ewropew u tal-Kunsill tal-11 ta’ Settembru 2013 dwar investigazzjonijiet immexxija mill-Uffiċċju Ewropew Kontra l-Frodi (OLAF) u li jħassar ir-Regolament tal-Parlament Ewropew u tal-Kunsill (KE) Nru 1073/1999 u r-Regolament tal-Kunsill (Euratom) Nru 1074/1999 (ĠU 2013, L 248, p. 1).
Regolament (KE) Nru 1049/2001 tal-Parlament Ewropew u tal-Kunsill tat-30 ta’ Mejju 2001 dwar l-aċċess pubbliku għad-dokumenti tal-Parlament Ewropew, tal-Kunsill u tal-Kummissjoni (ĠU Edizzjoni Speċjali bil-Malti, Kapitolu 1, Vol.
3, p. 331).
Appell ippreżentat fit-22 ta’ Diċembru 2022 mill-Kummissjoni Ewropea mis-sentenza mogħtija mill-Qorti Ġenerali (Ir-Raba’ Awla Estiża) fit-12 ta’ Ottubru 2022 fil-Kawża T-502/19, Francesca Corneli vs BĊE (Kawża C-789/22 P) (2023/C 63/34) Lingwa tal-kawża: it-Taljan Partijiet Appellant: Il-Kummissjoni Ewropea (rappreżentanti: V. Di Bucci, D. Triantafyllou, A. Nijenhuis, aġenti) Parti oħra fil-proċedura: Francesca Corneli, Il-Bank Ċentrali Ewropew
Talbiet L-appellanti titlob li l-Qorti tal-Ġustizzja jogħġobha: — tannulla s-sentenza tal-Qorti Ġenerali (ir-Raba’ Awla Estiża) tat-12 ta’ Ottubru 2022, innotifikata lill-Kummissjoni l-istess jum, fil-kawża T-502/19, Francesca Corneli vs Il-Bank Ċentrali Ewropew; — tiċħad ir-rikors ippreżentat fl-ewwel istanza sa fejn inammissibbli u barra minn hekk infondat u tikkundanna lir-rikorrenti għall-ispejjeż taż-żewġ istanzi tal-ġudizzju; — sussidjarjament, tannulla s-sentenza tal-Qorti Ġenerali u tibgħat il-kawża lura għand il-Qorti Ġenerali.
Aggravji u argumenti prinċipali Insostenn tal-appell tagħha, il-Kummissjoni tinvoka ħames aggravji.
Permezz tal-ewwel aggravju, il-Kummissjoni ssostni li l-Qorti Ġenerali jidher li kisret l-Artikolu 263 TFUE, billi ssostni b’mod żbaljat li d-deċiżjonijiet appellati fl-ewwel istanza kienu jirrigwardaw direttament u individwalment ir-rikorrenti fl-ewwel istanza u li din tal-aħħar kellha interess awtonomu li taġixxi għall-annullament tagħhom, u jidher li żnaturat il-fatti.